Hans Silbermann

Hans Silbermann VR I/2 (17. jaanuar 1886 Kalana, Pajusi vald – 2. juuni 1960 Tartu) oli eesti arst ja sõjaväelane (sanitaarkolonel, 1927).

Hans Silbermann sündis kaheksalapselise pere viimase lapsena. Ta õppis Kalana külakoolis, Eesti Aleksandrikoolis Põltsamaal ja Treffneri gümnaasiumis Tartus. Aastal 1905 astus ta Tartu Ülikooli arstiteaduskonda, mille lõpetas 1912. aastal. Hans Silbermann oli Korporatsioon Sakala asutaja ja vilistlane.

Pärast õpinguid töötas mõnda aega Viljandis erapraktiseeriva ja kooliarstina. 

Aastal 1914 mobiliseeriti Hans Silbermann Vene sõjaväkke, osales Esimeses maailmasõjas. Kuulus 1917–1918 Eesti rahvusväeossa, 1918 Viljandi linnaarst ja linnahaigla juhataja, hiljem võttis arstina osa ka Vabadussõjast, 2. Diviisi arst kuni 1940. aastani. Alates 17. novembrist 1939 Tartu Ülikooli arstiteaduskonna sõjaväe sanitaarteenistuse professuuri riigikaitselise õpetuse määraline õppejõud teaduslikkude ainete alal kõigi määralise erakorralise professori õigustega.https://dea.digar.ee/article/AKriigiteataja/1939/11/21/13 Vabariigi Presidendi käskkiri nr. 116 – 17. novembrist 1939 (RT 1939, 116, 800)

Mobiliseritud Punaarmeesse 1941, osales Teises maailmasõjas, alampolkovnik (1943).

pisi|Hans Silbermanni mälestuskivi Kalanas

Vabanenuna sõjaväeteenistusest asus Hans Silbermann tööle Tartu Riikliku Ülikooli arstiteaduskonna sõjaväemeditsiinilise ettevalmistuse kateedri juhatajana. Aastast 1950 töötas ta Tartu Linna Sanitaar-Epidemioloogilise Jaama antiraabilise osakonna juhatajana ja ametiühingukomitee esimehena. https://dea.digar.ee/?a=d&d=edasi19600605.2.15 Hans Silbermann. Edasi, 5. juuni 1960, nr. 111, lk. 4.

Ta oli  I. I. Metšnikovi nimelise Vabariikliku Mikrobioloogide, Epidemioloogide, Infektsionistide ja Hügienistide Teadusliku Seltsi Tartu filiaali liige.

Abiellus 1921 Thea Hahniga (1900–1935), poeg ja neli tütart, kellest vanim, Asta-Margareete Silbermann (1922–1981) oli Rootsis arst.   

Hans Silbermann on maetud Tartu Maarja koguduse Maarja kalmistule. Aastal 1992 avati tema haual tütar Agda-Thea Oksa eestvõttel Heinz Valgu kujundatud hauatähis.

Tunnustus
Püha Anna orden (III klass)
Püha Stanislavi orden (II ja III klass)
Vabadusristi I liigi 2. järk, 1920
Eesti Punase Risti II järgu II astme teenetemärk, 1929
Eesti Punase Risti II järgu I astme teenetemärk, 1934
Kotkaristi III klassi teenetemärk, 1934
Soome Valge Roosi orden (III klass)

Välislingid
Ohvitseride andmekogu
Kalanast pärit kolonel Hans Hans Silbermann, arst ja sõjamees, Vooremaa, 17. september 2011
Arst ja sõjamees aitas sündida Eesti riigil

Kategooria:Arstide Koja liikmed
Kategooria:Tartu Ülikooli arstiteaduskonna õppejõud
Kategooria:Eesti kolonelid
Kategooria:2. Diviisi juhatus
Kategooria:2. Üksiku Jalaväepataljoni koosseis
Kategooria:8. Eesti Laskurkorpuse koosseis
Kategooria:Vabadussõja veteranid
Kategooria:Tartu Ülikooli arstiteaduskonna vilistlased
Kategooria:Korporatsioon Sakala liikmed
Kategooria:Hugo Treffneri Gümnaasiumi vilistlased
Kategooria:Vabadusristi I liigi 2. järgu kavalerid
Kategooria:Kotkaristi III klassi teenetemärgi kavalerid
Kategooria:Eesti Punase Risti II järgu II astme teenetemärgi kavalerid
Kategooria:Eesti Punase Risti II järgu I astme teenetemärgi kavalerid
Kategooria:Püha Anna III klassi ordeni kavalerid
Kategooria:Maarja kalmistule maetud
Kategooria:Sündinud 1886
Kategooria:Surnud 1960